section_heading: Izbor za domaćina
paragraph_text: 22 člana FIFA-inog Izvršnog odbora sastali su se 2. prosinca 2010. godine u Zürichu da bi odlučili konačne domaćine dvaju prvenstava. Rusija je dobila domaćinstvo prvenstva 2018. godine u drugom krugu glasovanja. Zajednička kandidatura Španjolske i Portugala bila je na drugom mjestu, dok su Belgija i Nizozemska završili na trećem mjestu. Engleska kandidatura nije uspjela proći prvi krug.